วัดโพธินิมิตรสถิตมหาสีมาราม
วัดโพธินิมิตรสถิตมหาสีมาราม สร้างสมัยรัชกาลที่ ๕ สมเด็จพระวันรัต (แดง) วัดสุทัศนเทพวราราม ได้อุทิศที่ดินสวนอันเป็นมรดกถวาย ได้รับยกฐานะเป็นพระอาราม ชื่อว่า วัดโพมิ ตามนามโยมบิดามารดา แล้วถวายเป็นพระอารามหลวง ได้รับพระราชทานนามว่า วัดโพธินิมิตร เป็นวัดที่มีเขตกำหนดสังฆกรรมเป็นมหาสีมา สมเด็จพระวันรัต (แดง) ได้สร้างปูชนียวัตถุและถาวรวัตถุหลายอย่าง เช่น พระอุโบสถ พระประธานในพระอุโบสถ ศาลาการเปรียญ กุฏิสงฆ์ เป็นต้น และได้มีการปฏิสังขรณ์ในสมัยเจ้าอาวาสของวัดแต่ละยุคเรื่อยมาถึงปัจจุบัน สถานะและที่ตั้ง วัดโพธินิมิตรสถิตมหาสีมาราม เป็นพระอารามหลวงชั้นตรี ชนิดสามัญ ตั้งอยู่เลขที่ ๘๖ แขวงบางยี่เรือ เขตธนบุรี กรุงเทพมหานคร มีที่ดินตั้งวัด เนื้อที่ ๔ ไร่ ๒ งาน ๓๒ ตารางวา ที่มา : วัดโพธินิมิตรสถิตมหาสีมาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า ๑๖๐-๑๖๒). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix